CELEX: 32005D0799
Language: lv
Date: 2005-11-16 00:00:00
Title: 2005/799/EK: Komisijas Lēmums (2005. gada 16. novembris), ar ko atceļ Komisijas Lēmumu 2004/614/EK par aizsargpasākumiem saistībā ar īpaši patogēnu putnu gripu Dienvidāfrikas Republikā (izziņots ar dokumenta numuru K(2005) 4396)   (Dokuments attiecas uz EEZ)

18.11.2005   
            
            
               LV
            
            
               Eiropas Savienības Oficiālais Vēstnesis
            
            
               L 301/20
            
         KOMISIJAS LĒMUMS
   (2005. gada 16. novembris),
   ar ko atceļ Komisijas Lēmumu 2004/614/EK par aizsargpasākumiem saistībā ar īpaši patogēnu putnu gripu Dienvidāfrikas Republikā
   (izziņots ar dokumenta numuru K(2005) 4396)
   (Dokuments attiecas uz EEZ)
   (2005/799/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (1), un jo īpaši tās 18. panta 6. un 7. punktu,
   ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (2), un jo īpaši tās 22. panta 1. un 6. punktu,
   tā kā:
   
               (1)
            
            
               Komisijas 2004. gada 24. augusta Lēmumu 2004/614/EK par aizsargpasākumiem saistībā ar īpaši patogēnu putnu gripu Dienvidāfrikas Republikā (3) pieņēma, reaģējot uz putnu gripas uzliesmojumiem skrējējputnu vidū Dienvidāfrikas Republikā.
            
         
               (2)
            
            
               Dienvidāfrikas Republika tagad ir paziņojusi, ka tajā vairs nav putnu gripas, un ir nosūtījusi Komisijai galīgo ziņojumu par dzīvnieku veselības stāvokli, lūdzot attiecīgi grozīt Lēmumu 2004/614/EK.
            
         
               (3)
            
            
               Galīgajā ziņojumā ietvertā informācija skaidri liecina, ka minētās slimības uzliesmojums Dienvidāfrikas Republikā ir apturēts un ka šīs slimības valstī vairs nav. Tādēļ aizsargpasākumi attiecībā uz Dienvidāfrikas Republiku vairs nav vajadzīgi.
            
         
               (4)
            
            
               Tādēļ ir jāatceļ Lēmums 2004/614/EK.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmums 2004/614/EK ir atcelts.
   2. pants
   Dalībvalstis izdara grozījumus pasākumos, kuri piemērojami ievedumiem, lai tie atbilstu šim lēmumam, un nekavējoties attiecīgi paziņo par pieņemtajiem pasākumiem. Dalībvalstis par to nekavējoties informē Komisiju.
   3. pants
   Šis lēmums ir adresēts dalībvalstīm.
   
      Briselē, 2005. gada 16. novembrī
      
         
            Komisijas vārdā —
         
            Komisijas loceklis
         
         Markos KYPRIANOU
      
   
   
      (1)  OV L 268, 24.9.1991., 56. lpp. Direktīvā jaunākie grozījumi izdarīti ar 2003. gada Pievienošanās Aktu.
   
      (2)  OV L 24, 30.1.1998., 9. lpp. Direktīvā jaunākie grozījumi izdarīti ar 2003. gada Pievienošanās Aktu.
   
      (3)  OV L 275, 25.8.2004., 20. lpp. Lēmumā jaunākie grozījumi izdarīti ar Lēmumu 2005/469/EK (OV L 165, 25.6.2005., 31. lpp.).